Коми Республикаын котыртöма уджалан группа, кодi кутас видзöдны, кыдзи видзсьö оланiн да коммунальнöй овмöс бурмöдöм вылö сетöм сьöм

Рака тöлысь 28 лунся 116-р №-а лöсялана тшöктöм кырымалiс Коми Республикаса Юралысь Вячеслав Гайзер. Уджалан группасö лöсьöдöма сы могысь, медым збыльмöдны ЖКХ бурмöдöм вылö сетöм сьöмсö колана ногöн видзöм бöрся контроль нуöдöм вылö Россия Федерацияса Президент Д.А. Медведевлысь индöм поручениесö.

Уджалан группаö пырисны Коми Республикаса архитектура, стрöитчöм да коммунальнöй овмöс кузя министр Николай Смышляев (уджалан группаса веськöдлысь), Коми Республикалöн государственнöй оланiн инспекцияса юрнуöдысь Александр Плёнкин (уджалан группаса мöд веськöдлысь), Коми Республикалöн тариф службаса юрнуöдысь Илья Перваков. Тшöктöмсö олöмö пöртöм бöрся кутас видзöдны Коми Республикаса Юралысьöс вежысь Константин Ромаданов.